Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)*  M.Gerasimova

# Daugavpilī, 2025.gada 22.aprīlī

ZIŅOJUMS Nr. 2.-4.1/5

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties nereglamentētajā (zemsliekšņa) iepirkumā par līguma piešķiršanas tiesībām

**“****Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5**

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” | |
| Adrese | Vienības iela 8, Daugavpils, LV-5401 | |
| Reģ.nr. | **90001998587** | |
| Kontaktpersona | Saimniecības nodaļas vadītājs Valērijs Loginovs, tālrunis: +371 29639315, +371 28454865; e-pasts: [valerijs.loginovs@socd.lv](mailto:valerijs.loginovs@socd.lv);  Juridiskā sektora juriste Kristīne Cimoška, tālrunis: +371 654 40917,  e-pasts: [kristine.cimoska@socd.lv](mailto:kristine.cimoska@socd.lv). | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,  Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis –** noteikt pakalpojuma sniedzēju, kuršnodrošinās žalūziju piegādi un uzstādīšanu Daugavpils valstspilsētas pašvaldības iestādes “Sociālais dienests” ēkās, atbilstoši ziņojuma tehniskās specifikācijas prasībām.
3. **Paredzamā kopējā līgumcena:** līdz 4463,64 EUR bez PVN.
4. **Zemsliekšņa iepirkuma nepieciešamības apzināšanas datums:** 01.04.2026.
5. **Līguma izpildes termiņš:** 45 (četrdesmit piecu) kalendāro dienu laikā no līguma noslēgšanas brīža.
6. **Nosacījumi pretendenta dalībai zemsliekšņa iepirkumā:** 
   1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām;
   2. pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
   1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
   3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi;
   4. pretendents ir sniedzis nepatiesu informāciju vai vispār nav sniedzis pieprasīto informāciju;
   5. pretendents nav iesniedzis šī ziņojuma 9.punktā pieprasītos dokumentus;
   6. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
   1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
   2. pretendenta **tehniskais un** **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
   3. pretendenta **informācija** par pieredzi tehniskajā specifikācijā minētā pakalpojuma sniegšanā (brīvā formā);
   4. **pilnvaras oriģināla eksemplārs** – ja ziņojuma 9.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** piedāvājums ar viszemāko cenu, kas atbilst ziņojumā norādītajām prasībām.
12. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
13. **Piedāvājums iesniedzams: līdz 2025.gada 29.aprīlim, plkst.10:00:**
    1. Daugavpils valstspilsētas pašvaldības iestādē “Sociālais dienests”, **Vienības ielā 8**, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: “Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5 un pretendenta rekvizītiem vai
    2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: [socd@socd.lv](mailto:socd@socd.lv). Šajā gadījumā pretendents nosūta paroli no faila 2025.gada 29.aprīlī no plkst.10:00 līdz plkst. 10:30 (uz e-pastu: [kristine.cimoska@socd.lv](mailto:kristine.cimoska@socd.lv)).

Pielikumā:

1. Tehniskā specifikācija uz 1 lp.
2. Pieteikuma par piedalīšanos zemsliekšņa iepirkumā veidlapa uz 1 lp.
3. Tehniskā un finanšu piedāvājuma veidlapa uz 1 lp.
4. Līguma projekts uz 6 lp.

Ziņojums sagatavots: Daugavpilī, 2025.gada 22.aprīlī

Komisijas priekšsēdētāja R.Vavilova

Komisijas priekšsēdētājas vietnieks: V.Loginovs

Komisijas locekļi: O.Daļecka

L.Kiškoviča

M.Liniņa

K.Cimoška

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5**

1. Pretendents nodrošina žalūziju (turpmāk – Prece) piegādi un uzstādīšanu Daugavpils valstspilsētas pašvaldības iestādē “Sociālais dienests” (turpmāk – Pasūtītājs) vajadzībām, atbilstoši tehniskās specifikācijas prasībām.
2. Pretendentam ir jāpārliecinās par logu izmēru precizitāti un līguma noslēgšanas gadījumā jāuzstāda žalūzijas ar faktiski nepieciešamajiem izmēriem.
3. Pretendentam tehniskajā un finanšu piedāvājuma cenā jāiekļauj Preču piegādes un preču uzstādīšanas izmaksas, gadījumā ja Preces tiek piegādātas izjauktā veidā.
4. Pretendents Preču piegādi veic ar savu darbaspēku, inventāru, transportu un tehnisko nodrošinājumu.
5. Jebkāda veida risks, kas apdraud Preču pastāvēšanu ir Pretendenta risks, līdz brīdim, kad ir parakstīts akts par Preču nodošanu Pasūtītājam.
6. Precēm jābūt kvalitatīvām, izgatavotām no veselībai nekaitīgiem materiāliem. Virsmām jābūt viegli tīrāmām.
7. Pretendentam ir jāveic Preču piegāde un uzstādīšana 45 (četrdesmit piecu) kalendāro dienu laikā no līguma noslēgšanas dienas.
8. Pretendents apņemas piegādāt un uzstādīt žalūzijas šādās adresēs, atbilstoši šādiem izmēriem:

|  |  |  |  |  |
| --- | --- | --- | --- | --- |
| **Nr.**  **p.k.** | **Preces nosaukums/**  **uzstādīšanas adrese** | **Kasešu daudzums** | **Loga izmērs**  **platums (m)** | **Loga izmērs**  **augstums (m)** |
| 1. | ŽALŪZIJAS KASETĒS  (Liepājas iela 4, Daugavpils) | 7 | 1,60 | 1,50 |
| 2. | TERMOŽALŪZIJAS  (Vienības iela 8, Daugavpils) | 1 | 1,80 | 1,50 |
| 3 | 1,20 | 2,20 |
| 3. | ŽALŪZIJAS KASETĒS  (Arhitektu iela 21, Daugavpils) | 13 | 1,34 | 1,65 |
| 22 | 1,48 | 1,55 |
| 23 | 1,64 | 1,30 |
| 24 | 1,85 | 1,30 |
| 20 | 1,40 | 2,30 |

| **Žalūzijas tips** | **Tehniskais raksturojums** |
| --- | --- |
| Žalūzijas kasetēs | 1. Žalūziju tips: Rullo kasešu žalūzijas plastikāta logiem. 2. Vadības mehānisms: krāsots, ekstrudēts alumīnijs ar mehānismu auduma fiksēšanai jebkurā stāvoklī. Vadības ķēde - plastmasas. 3. Mehānisms: ekstrudēta alumīnija cauruļveida ass. 4. Mehānisma noslēgmateriāls: pulverkrāsots alumīnijs, balts . 5. Sānu vadotnes: PVC, platumā 35 mm (+/- 5 mm). 6. Žalūziju stiprināšanas veids: pie loga rāmja. 7. Žalūziju audums: 100% poliesters , antistatisks, impregnēts pret mitrumu, vienkrāsains ar faktūru vai bez, saskaņojot ar pasūtītāju. 8. Saules gaismas atstarojums: ne mazāk kā 55 %. 9. Auduma biezums: ne mazāk kā 0,35 mm. 10. Krāsa: vismaz 10 neitrālu toņu izvēle, kas jāsaskaņo ar pasūtītāju 11. Preču un uzstādīšanas darbu garantija: vismaz 24 (divdesmit) četri mēneši. |
| Termoplēves žalūzijas kasetēs | 1. Materiāls: termoplēve, plisēta; 2. Krāsa: saskaņojot ar pasūtītāju (gaismas un siltuma atstarojoša); 3. Saules staru caurlaidība: ne vairāk kā 3 %; 4. UV staru atstarošanās: ne mazāk kā 90 %; 5. Saules atspulgs (atstarošana): ne mazāk kā 90 %; 6. Siltuma enerģijas atstarojums: ne mazāk kā 80 %; 7. Preču un uzstādīšanas darbu garantija: vismaz 24 (divdesmit) četri mēneši. 8. Žalūzijas samazina dienas gaismas intensitāti un pasargā telpu no tiešiem saules stariem, tomēr netraucē vizuālajam kontaktam ar ārpasauli. |

Sagatavoja:

Daugavpils valstspilsētas pašvaldības iestādes “Sociālais dienests”

Saimniecības nodaļas vadītājs V.Loginovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5.
2. Apņemas (ja pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums).
3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
4. Apliecina, ka:
   1. ir iesniedzis tikai patiesu informāciju;
   2. ka piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv));
   3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
   4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
   5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem;
   6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5 ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses.
5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts/ Drošais elektroniskais paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

3.pielikums

**TEHNISKAIS UN FINANŠU PIEDĀVĀJUMS iepirkumā**

**“Žalūziju uzstādīšana Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/5**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiskā adrese*), piedāvā piegādāt un uzstādīt žalūzijas Daugavpils valstspilsētas pašvaldības iestādes “Sociālais dienests” vajadzībām, atbilstoši šādam tehniskajam un finanšu piedāvājumam:

|  |  |  |  |  |  |  |
| --- | --- | --- | --- | --- | --- | --- |
| **Nr.**  **p.k.** | **Preces nosaukums/**  **uzstādīšanas adrese** | **Kasešu daudzums** | **Loga izmērs**  **platums (m)** | **Loga izmērs**  **augstums (m)** | **Cena EUR bez PVN par 1 vienību** | **Cena EUR bez PVN par visu daudzumu** |
| 1. | ŽALŪZIJAS KASETĒS  (Liepājas iela 4, Daugavpils) | 7 | 1,60 | 1,50 |  |  |
| 2. | TERMOŽALŪZIJAS  (Vienības iela 8, Daugavpils) | 1 | 1,80 | 1,50 |  |  |
| 3 | 1,20 | 2,20 |  |  |
| 3. | ŽALŪZIJAS KASETĒS  (Arhitektu iela 21, Daugavpils) | 13 | 1,34 | 1,65 |  |  |
| 22 | 1,48 | 1,55 |  |  |
| 23 | 1,64 | 1,30 |  |  |
| 24 | 1,85 | 1,30 |  |  |
| 20 | 1,40 | 2,30 |  |  |
| **Summa kopā EUR bez PVN\*** | | | | | |  |

| **Žalūzijas tips** | **Tehniskais raksturojums** | **Pretendenta piedāvājums**  *(norāda visu nepieciešamo informāciju par preci, tās atbilstības katras tehniskās specifikācijas prasības izvērtēšanai)* |
| --- | --- | --- |
| Žalūzijas kasetēs | 1. Žalūziju tips: Rullo kasešu žalūzijas plastikāta logiem. 2. Vadības mehānisms: krāsots, ekstrudēts alumīnijs ar mehānismu auduma fiksēšanai jebkurā stāvoklī. Vadības ķēde - plastmasas. 3. Mehānisms: ekstrudēta alumīnija cauruļveida ass. 4. Mehānisma noslēgmateriāls: pulverkrāsots alumīnijs, balts . 5. Sānu vadotnes: PVC, platumā 35 mm (+/- 5 mm). 6. Žalūziju stiprināšanas veids: pie loga rāmja. 7. Žalūziju audums: 100% poliesters , antistatisks, impregnēts pret mitrumu, vienkrāsains ar faktūru vai bez, saskaņojot ar pasūtītāju. 8. Saules gaismas atstarojums: ne mazāk kā 55 %. 9. Auduma biezums: ne mazāk kā 0,35 mm. 10. Krāsa: vismaz 10 neitrālu toņu izvēle, kas jāsaskaņo ar pasūtītāju 11. Preču un uzstādīšanas darbu garantija: vismaz 24 (divdesmit) četri mēneši. |  |
| Termoplēves žalūzijas kasetēs | 1. Materiāls: termoplēve, plisēta; 2. Krāsa: saskaņojot ar pasūtītāju (gaismas un siltuma atstarojoša); 3. Saules staru caurlaidība: ne vairāk kā 3 %; 4. UV staru atstarošanās: ne mazāk kā 90 %; 5. Saules atspulgs (atstarošana): ne mazāk kā 90 %; 6. Siltuma enerģijas atstarojums: ne mazāk kā 80 %; 7. Preču un uzstādīšanas darbu garantija: vismaz 24 (divdesmit) četri mēneši. 8. Žalūzijas samazina dienas gaismas intensitāti un pasargā telpu no tiešiem saules stariem, tomēr netraucē vizuālajam kontaktam ar ārpasauli. |  |

*\*Kopējā summā ir iekļauti visi izdevumi pakalpojumu sniegšanai (līdzekļi, palīgmateriāli, mehānismi, transports, aizsarglīdzekļi, instrumentiem un citi saistītie izdevumi, izņemot pievienotās vērtības nodokli).*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

*\*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

4.pielikums

***LĪGUMS***

**par žalūziju piegādi un uzstādīšanu**

*(projekts)*

*Līguma sagatavošanas vieta ir Daugavpils.*

*Līguma divpusējas parakstīšanas datums ir pēdējā parakstītā laika zīmoga datums.*

**Daugavpils valstspilsētas pašvaldības iestāde “Sociālais dienests”**, reģ. Nr. 90001998587, juridiskā adrese: Vienības iela 8, Daugavpils, LV-5401, vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

, reģ. Nr. , juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas “Puses” un katra atsevišķi saukta “Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Žalūziju piegāde un uzstādīšana Daugavpils valstspilsētas pašvaldības iestādē “Sociālais dienests””, ID Nr. DPPISD 2025/5, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Pasūtītājs pasūta un Izpildītājs, ievērojot Līguma un tā pielikumu noteikumus, apņemas piegādāt un uzstādīt Pasūtītājam žalūzijas (turpmāk – Darbi) atbilstoši tehniskajai specifikācijai (1. pielikums) un tehniskajam un finanšu piedāvājumam (2. pielikums).

1.2. Izpildītājs apņemas veikt Darbus Pasūtītājam 45 (četrdesmit piecu) kalendāro dienu laikā no Līguma parakstīšanas dienas uz attiecīgajām piegādes adresēm, kas norādītas tehniskajā un finanšu piedāvājumā (2. pielikums).

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir EUR \_\_\_\_\_\_\_\_ (*vārdos*) bez PVN, pieskaitot PVN 21% EUR \_\_\_\_\_\_ (*vārdos*), kopā ar PVN 21% EUR \_\_\_\_\_\_\_ (*vārdos*).

2.2. Darbu izcenojums ir norādīts tehniskajā un finanšu piedāvājumā (2. pielikums) un Līguma darbības laikā tas nevar tikt mainīts.

2.3. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā izmaksas, kas saistītas ar darba apmaksu, žalūziju piegādi un uzstādīšanu, nodokļiem un nodevām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas. Papildu izmaksas Līguma darbības laikā netiks pieļautas.

2.4. Pasūtītājs apmaksā Izpildītājam 2.1. punktā norādīto Līguma summu 10 (desmit) darba dienu laikā pēc Darbu nodošanas – pieņemšanas akta (3. pielikums) abpusējas parakstīšanas un elektroniskā rēķina XML formātā[[1]](#footnote-1) (turpmā- E-rēķins) saņemšanas.

2.5. Pasūtītājs ir tiesīgs apmaksāt Līguma summu pa daļām, atbilstoši faktiski Darbu apjomam, gadījumā, ja Preces tiek piegādātas vairākās partijās.

2.6. Norēķini tiek veikti bezskaidrā naudā uz Līgumā norādīto Izpildītāja bankas norēķinu kontu. Par pilna norēķina dienu tiek uzskatīta diena, kurā Pasūtītājs un Izpildītājs izpildījuši visas savstarpējās saistības, ko uzliek šis Līgums.

2.7. E-rēķinam jābūt noformētām atbilstoši tiesību normatīvo aktu prasībām, t.sk., adresētam Pasūtītājam. Gadījumā, ja E-rēķins nav noformēts atbilstoši tiesību normatīvo aktu prasībām vai nav adresēta īstajam adresātam, Izpildītāja pienākums ir anulēt iepriekš izrakstīto E-rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu E-rēķinu.

**3. DARBU IZPILDES NOTEIKUMI UN TERMIŅI**

3.1. Pirms Darbu veikšanas, Izpildītājs veic žalūziju uzstādīšanai nepieciešamo apsekošanu, uzmērīšanu un žalūziju krāsojuma saskaņošanu ar Pasūtītāju.

3.2. Izpildītājs Darbus veic 45 (četrdesmit piecu) dienu laikā no Līguma noslēgšanas dienas, žalūziju piegādi saskaņojot ar Pasūtītāju. Darbu izpilde var tikt veikta pa daļām.

3.3. Ne vēlāk kā 2 (divas) darba dienas pirms Darbu izpildes uzsākšanas, Izpildītājam ir pienākums saskaņot ar Pasūtītāju žalūziju krāsu, kā arī Darbu izpildes uzsākšanas laiku. Darbu izpildes adreses maiņas gadījumā Pasūtītājs Izpildītāju rakstiski informē 10 (desmit) darba dienas iepriekš.

3.4. Izpildītājs piegādā žalūzijas Pasūtītāja par līguma izpildi atbildīgās personas norādītajā telpā uz sava rēķina un par to Pasūtītājam nav jāmaksā.

3.5. Izpildītājs, veicot Darbus, apņemas ievērot ražotāja un normatīvo aktu noteiktās žalūziju transportēšanas, uzstādīšanas un nodošanas ekspluatācijā prasības.

3.6. Izpildītājs, izpildot Darbus, apņemas nodrošināt Preču iepakojuma utilizāciju videi draudzīgā veidā par saviem līdzekļiem.

3.7. Izpildītājs, veicot darbus Pasūtītāja telpās, ievēro Pasūtītāja iekšējās kārtības un ugunsdrošības noteikumus.

**4. DARBU PIEŅEMŠANAS – NODOŠANAS KĀRTĪBA**

4.1. Darbi tiek pieņemti un nodoti, parakstot Darbu pieņemšanas – nodošanas aktu (3. pielikums). Izpildītājs sagatavo ieņemšanas nodošanas aktu pēc visa Līguma 1.1. punktā norādīto Darba izpildes.

4.2. Darbu pieņemšana un nodošana notiek tehniskajā specifikācijā (1. pielikums) norādīto adrešu telpās, Pusēm savstarpēji saskaņotā laikā, piedaloties Pušu par Līguma izpildi atbildīgajām personām, kopā ar dokumentāciju, kas satur žalūziju raksturojumu, īpašības, uzglabāšanas un lietošanas noteikumus – instrukcijas, rokasgrāmatas papīra formātā latviešu valodā, šī Līguma 2. pielikumā noteiktajā komplektācijā.

4.3. Pasūtītājs 5 (piecu) darba dienu laikā pēc Darbu nodošanas un pieņemšanas akta saņemšanas, pārbauda un pieņem Darbu, parakstot Darbu nodošanas un pieņemšanas aktu vai arī, konstatējot Darbu trūkumus vai defektus, iesniedz Izpildītajam motivētu atteikumu pieņemt Darbus.

4.4. Izpildītājs uz sava rēķina novērš konstatētos trūkumus vai defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida pretenzijas saņemšanas dienas. Pēc defektu novēršanas izdarāma atkārtota darbu pieņemšana – nodošana Līgumā noteiktajā kārtībā.

4.5. Ja Pasūtītājs nav parakstījis Darbu pieņemšanas – nodošanas aktu un nav paziņojis par to Izpildītājam Līguma 4.4. punktā noteiktajā termiņā, tad uzskatāms, ka Pasūtītājs ir pieņēmis darbus bez iebildumiem un viņa pienākums ir norēķināties ar Izpildītāju Līgumā noteiktajā kārtībā.

4.6. Ja Izpildītājs objektīvu (pierādāmu) apstākļu dēļ nevar piegādāt kādu no Līguma pielikumā norādītām Precēm (žalūzijas), Izpildītājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma pielikumā norādīto Preces cenu.

**5. GARANTIJA**

5.1. Garantijas periods Izpildītāja veiktajiem Darbiem sākas no visu Darbu pieņemšanas – nodošanas aktu parakstīšanas dienas (skaitot no dienas, kad ir parakstīts pēdējais pieņemšanas – nodošanas akts) un beidzas pēc 24 (divdesmit četriem) mēnešiem.

5.2. Izpildītājam ir pienākums garantijas laikā novērst pamatotu Darbu defektu vai nepilnību bez maksas, ja prasību par to novēršanu Pasūtītājs Izpildītajam ir iesniedzis rakstveidā. Izpildītājs sedz arī visus izdevumus un izmaksas, kas ir nepieciešami defekta vai nepilnības novēršanai.

5.3. Neskatoties uz Līguma izbeigšanu, Izpildītājs nodrošina Līgumā norādīto Darbu garantijas nosacījumu savlaicīgu un kvalitatīvu izpildi.

**6. PUŠU ATBILDĪBA**

6.1. Puses ir materiāli atbildīgas gadījumā, ja netiek pildīti vai tiek nepienācīgi pildīti dotā Līguma nosacījumi, kā rezultātā viena no Pusēm otras Puses vainas dēļ cietusi zaudējumus.

6.2. Par Līguma noteikumu neizpildi vai nepienācīgu izpildi Puses ir atbildīgas šajā Līgumā un Latvijas Republikā spēkā esošajos normatīvajos aktos noteiktajā kārtībā.

6.3. Ja Izpildītājs kavē šī Līguma 3.2. punktā minēto termiņu, Izpildītājs maksā Pasūtītājam līgumsodu 0,5% (piecas desmitdaļas procenta) apmērā no līgumcenas bez PVN apmērā par katru nokavēto kalendāro dienu. Pasūtītajam ir tiesības ieturēt līgumsodu, veicot norēķinu.

6.4. Izpildītājam ir tiesības prasīt līgumsodu 0,5% (piecas desmitdaļas procenta) apmērā no līgumcenas bez PVN par katru nokavēto dienu, bet ne vairāk par 10% no līgumcenas bez PVN, ja Pakalpojums ir sniegts atbilstoši Līgumam, bet Pasūtītājs pārkāpj Līguma 2.4. punktā noteikto samaksas termiņu. Līgumsoda samaksa neatbrīvo Pasūtītāju no saistību izpildes.

**7. LĪGUMA DARBĪBAS TERMIŅŠ, TĀ IZBEIGŠANAS UN GROZĪŠANAS KĀRTĪBA**

7.1. Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei.

7.2. Pusēm ir tiesības izbeigt Līguma darbību savstarpēji rakstveidā vienojoties.

7.3. Gadījumā, ja kāda no Pusēm nepilda Līgumā noteiktās saistības un konstatētās neatbilstības nav novērstas Līgumā vai puses rakstveida pretenzijā noteiktā termiņā, otrai Pusei ir tiesības vienpusēji izbeigt Līgumu, rakstiski brīdinot par to otru pusi 2 (divas) darba dienas iepriekš, šajā gadījuma neatlīdzinot otrai Pusei nekādus zaudējumus.

**8. NEPĀRVARAMA VARA**

8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

8.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

8.3. Ja minēto apstākļu (Līguma 8.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**9. DOMSTARPĪBAS UN STRĪDI**

9.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu. Pretenzijā tiek norādīts pārkāpuma novēršanas termiņš, kuru otrai Pusei ir jāievēro.

9.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**10. NOBEIGUMA NOTEIKUMI**

10.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

10.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.

10.3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

10.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

10.5. Pušu atbildīgās personas par Līguma izpildi:

10.5.1. no Pasūtītāja puses: , tālr. ,

e-pasta adrese: ;

10.5.2. no Izpildītāja puses: , tālr. ,

e-pasta adrese: .

10.6. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

10.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

10.8. Līgums sastādīts elektroniski, parakstīts ar Pušu drošajiem elektroniskajiem parakstiem un satur laika zīmogus. Līgumam pievienots 1. pielikums “Tehniskā specifikācija” un 2. pielikums “Tehniskais un finanšu piedāvājums”, kas ir Līguma neatņemamas sastāvdaļas.

**11. PUŠU REKVIZĪTI UN PARAKSTI**

1.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA**

2.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKAIS UN FINANŠU PIEDĀVĀJUMS**

3.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**DARBU NODOŠANAS – PIEŅEMŠANAS AKTS**

**(VEIDLAPA)**

1. **Strukturēts elektroniskais rēķins** ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts. [↑](#footnote-ref-1)